Document ID: 32005R1814

KOMISJONI MÄÄRUS (EÜ) nr 1814/2005,
7. november 2005,
millega muudetakse määrust (EÜ) nr 580/2004, millega kehtestatakse teatud piimatoodete eksporditoetusi puudutav pakkumismenetlus
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja artikli 31 lõiget 14,
ning arvestades järgmist:
(1)
Komisjoni 26. jaanuar 1999. aasta määruse (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (2) artiklis 6 on sätestatud ekspordilitsentside kehtivusaeg, sealhulgas litsentside puhul, mis on välja antud komisjoni 26. märtsi 2004. aasta määruse (EÜ) nr 581/2004 (millega kuulutatakse välja alaline pakkumismenetlus eksporditoetusteks seoses teatavate võiliikidega) (3) alusel ja komisjoni 26. märtsi 2004. aasta määruse (EÜ) nr 582/2004 (millega kuulutatakse välja alaline pakkumismenetlus eksporditoetusteks seoses lõssipulbriga) (4) alusel.
(2)
Erandina määruse (EÜ) nr 174/1999 artiklist 6 sätestatakse komisjoni määruse (EÜ) nr 580/2004 (5) artikliga 8 ekspordilitsentside kehtivuse alguspäev.
(3)
Määruse (EÜ) nr 174/1999 artikli 6 kohaldamisala koostoimes määruse (EÜ) nr 580/2004 artikliga 8 on kohati valesti tõlgendatud. Sellise väärtõlgendamise vältimiseks tuleks viimati nimetatud määruse artiklit 8 muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 580/2004 artikli 8 lõike 1 punkt d asendatakse järgmisega:
“d)
nimetatud määruse artiklis 6 osutatud ekspordilitsentsi kehtivusaeg algab pakkumiste esitamise tähtaja viimasel päeval.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. november 2005

Labels: 3
17